સામાન્ય આંતરરાષ્ટ્રીય કવાયતમાં મોર્ટાલિટી ટેબલ્સમાં સેન્સસ (વસતિ ગણતરી)ની જેમ દસ વર્ષના સમયગાળા પછી ફેરફાર થાય છે. જો તમે દર ચાર કે પાંચ વર્ષે મરણાધીનતા ચકાસો તો આટલા ટૂંકા ગાળામાં ખાસ ફેરફાર નહી હોય. જોકે આપણે વધારે સમય લીધો છે, કારણ કે વીમા ઉદ્યોગને ખાનગી ક્ષેત્ર માટે 2000-01માં ખુલ્લો મૂકવામાં આવ્યો હતો. આમ અમે 2004થી દસ વર્ષનો સમયગાળો ધ્યાનમાં લીધો હોત તો અમારે ફરી એક વાર એલઆઇસીના ટેબલ તરફ જ વળવું પડ્યું હોત કારણ કે એ વખતે ખાનગી ક્ષેત્રની નવી કંપનીઓ માટે પૂરતા પ્રમાણમાં આંકડા નહતા. આથી અમે સુધારેલાં ટેબલ્સનો ઉપયોગ કરવામાં 14 વર્ષ લીધાં છે. નવા ટેબલોની વ્યાપકતા વધારે હશે, તથા ખાનગીની સાથે જાહેર સંસ્થાઓ સહિત સમસ્ત વીમા ઉદ્યોગ માટે પ્રતિનિધિત્વરૂપ પુરવાર થશે. નવાં મોર્ટાલિટી ટેબલ્સ આ વર્ષના અંત સુધીમાં તૈયાર થઈ જશે.